OpenLLM-France/wikimedia huggingface dataset:
# Aitor Arregi Galdos

    Artikulu hau zinemagileari buruzkoa da; beste esanahietarako, ikus «Aitor Arregi».
Aitor Arregi Galdos (Oñati, Gipuzkoa, 1977ko maiatzaren 20a) euskal zinemagilea da, zuzendari eta gidoigile gisa ere aritutakoa. Moriarti Produkzioak ekoiztetxeko partaidea da, beste bost lagunekin batera. Horrezaz gain, Ikus-entzunezko komunikazioa irakasten du Mondragon Unibertsitatean.

## Ibilbidea

Enpresa ikasketak Mondragon Unibertsitatean egin zituen, Enpresagintza fakultatean. Ikasketa horiek amaituta, Errealizazio ikastaro bat egin zuen Sarobe Aretoan, Urnietan. 2002an, Moriarti Produkzioak sortu zuen beste bost lagunekin: Asier Acha, Xabier Berzosa, Jon Garaño, Jorge Gil, eta Jose Maria Goenaga. Ekoiztetxearen egoitza Pasaian dago. Moriarti ekoiztetxearen ezaugarri bat izan da lana taldean egiten dutela, baita filmak zuzendu ere, batzuetan euren arteko rolak aldatuta.
2008a ezkero, Aitor Arregik aldi berean egiten du lan zineman eta irakaskuntzan, urte hartatik Ikus-entzunezko komunikazioa irakasten du-eta Mondragon Unibertsitatearen Aretxabaletako campusean. Zenbait urtez MUtelebista zuzendu du, unibertsitatearen telebista.
Oraingoz Handia izan da Aitor Arregik —Jon Garañorekin batera— zuzendutako filmik arrakastatsuena. Donostiako Zinemaldiaren Sail Ofizialean lehiatu zen, eta bertan Euskal Zinemaren Irizar saria eta “Epaimahaiaren Sari Berezia” irabazi zituen. Horrezaz gain, Goya sarietan 13 izendapen izan zituen, horietatik 10 irabazita, tartean bat, gidoi original onenari emandakoa, zeina jaso baitzuten Aitor Arregik berak, Andoni de Carlosek, Jon Garañok eta Jose Mari Goenagak. 2018ko martxoa ezkero, Netflix streaming plataforman ikus daiteke, AEBetan eta Frantzian salbu. 2018ko abuztuan, Espainiako Zine Akademiak izendatu zuen Handia filma, beste bi pelikularekin batera, Espainia ordezkatzeko Oscar sarietan, ingelesez besteko filmen atalean, nahiz eta gero behin betiko hautaketan aukeratua izan ez.

## Filmografia

* La trinchera infinita (2019)
* Handia (2017)
* Zarautzen erosi zuen (film laburra, 2014)
* Lucio (dokumentala, 2007)
* Cristóbal Molón (marrazki bizidunak, 2006)
* Glup (marrazki bizidunak, 2004)
* Sahara Marathon (2004)

## Erreferentziak

* ↑ Urkizu, Urtzi. (2015-12-08). «Indiana Jonesi esker nago zinemaren munduan» Berria.
* ↑ «Ikus entzunezko Komunikazioa Gradua - Mondragon Unibertsitatea» www.mondragon.edu (Noiz kontsultatua: 2018-11-25).
* ↑ «Enpresen Administrazioa eta Zuzendaritza (myGADE) - Mondragon Unibertsitatea» www.mondragon.edu (Noiz kontsultatua: 2018-11-25).
* ↑ «MUtelebista | MU Taldeko telebista» MUtelebista (Noiz kontsultatua: 2018-11-25).
* ↑ (Ingelesez) Berria.eus. «Hamar Goya sari eskuratu ditu 'Handia'-k» Berria (Noiz kontsultatua: 2019-05-08).
* ↑ (Ingelesez) Berria.eus. «'Handia' filma Netflixen ikus daiteke jada, euskaraz» Berria (Noiz kontsultatua: 2019-05-08).
* ↑ Berria.eus. «'Handia' filma Oscarretarako bidean da» Berria (Noiz kontsultatua: 2018-11-25).

## Ikus, gainera

* Euskal Herriko zinema
* Dokumentalak Euskal Herrian
* Goya Sariak

## Kanpo estekak

* Aitor Arregi IMDb datu-basean.
* Datuak: Q33646184
* Multimedia: Aitor Arregi / Q33646184
# Itziar Ugarte

Itziar Ugarte Irizar (Oñati, Gipuzkoa, 1995eko apirilaren 27a) kazetaria eta idazlea da.

## Biografia

Kazetaritzan lizentziaduna da Euskal Herriko Unibertsitatean. Euskal Kulturgintzaren Transmisioa graduondokoaren seigarren edizioa egin du Mondragon Unibertsitatean. Argia-n hasi zen lehen kazetaritza lanak publikatzen, eta Berria-n dihardu egun, kultura sailean. Beste hedabide eta agerkari batzuetan ere idatzi izan du baita literatur eremukoetan ere. Itu bandako kidea izan da eta Lekore aldizkarian argitaratu ditu zenbait literatur pieza.

## Argitalpenak

* Gu gabe ere. (Susa, 2021) Espainiako Kritika Literarioaren Saria eskuratu zuen lan honekin.

## Sariak

* 2018an Bergarako Jardun elkarteak antolatutako Amodiozko Gutunen lehiaketa irabazi zuen Hilberri den amamari idatzitako gutunarekin.
* 2020an Bilboko Udalak antolatzen duen Gabriel Aresti literatur lehiaketan saria jaso zuen Beraneantea lanagatik.

## Erreferentziak

* ↑ «ARGIA egileak» Argia (Noiz kontsultatua: 2021-11-08).
* ↑ «Badok» Badok (Noiz kontsultatua: 2021-11-11).
* ↑ «Itziar Ugarte Irizar» Berria (Noiz kontsultatua: 2021-11-11).
* ↑ «Itziar Ugarte Irizar - Jakin.eus» www.jakin.eus (Noiz kontsultatua: 2021-11-08).
* ↑ Astiz, Iñigo. ««Badago bizitza disfrutatu nahi bat, hutsunearen kontzientziarekin»» Berria (Noiz kontsultatua: 2021-11-19).
* ↑ «'Gu gabe ere', «minak ezkutatzen ez dituen liburu argitsua»» El Diario Vasco 2021-11-18 (Noiz kontsultatua: 2021-11-19).
* ↑ Berria. «Kirmen Uribek eta Itziar Ugartek jaso dute Espainiako Kritikaren Saria» Berria (Noiz kontsultatua: 2022-04-11).
* ↑ «Itziar Ugarte oñatiarrak irabazi du Bergarako Amodiozko Gutunen lehiaketa» Plone site (Noiz kontsultatua: 2021-11-11).
* ↑ «Gabriel Aresti lehiaketan nagusitu eta nabarmendu diren ipuinak, argitara» El Diario Vasco 2021-11-08 (Noiz kontsultatua: 2021-11-10).

## Kanpo estekak

* Itziar Ugarte Facebook
* Itziar Ugarte Twitter
* Itziar Ugarteren lanak, Argian.
* Itziar Ugarteren lanak, Berria egunkarian.
* Itziar Ugarteren lanak, Jakin aldizkarian.
* Itziar Ugarte Irizarren ekoizpena, Inguma datu-basean.
* Elkarrizketa: Badago bizitza disfrutatu nahi bat, hutsunearen kontzientziarekin Berria, 2021.11.18
* Elkarrizketa: Poesia hitzekin beste zerbait egiteko lekua dela sinesten dut Argia, 2021.12.31
* Datuak: Q109468494
# Agnes Blake Poor

Agnes Blake Poor, Dorothy Prescott izengoitiaz ere ezaguna (Bangor, 1842ko azaroaren 10a – Brookline, 1922ko otsailaren 28a) estatubatuar idazle eta itzultzailea izan zen. Brasildar poesia portugesetik ingelesera itzuli zuen lehen estatubatuarra izan omen zen.

## Bizitza

Agnes Blake Poor 1842ko azaroaren 10ean jaio zen Bangorren (Maine). Henry Varnum Poor finantza-analistaren eta Mary Wild Pierceren alaba eta John Pierce elizgizon protestantearen biloba zen. Bizitza gehiena Brooklinen eman zuen.
Hainbat aldizkaritan ipuin laburrak argitaratu zituen, Dorothy Prescott izengoitia erabiliz. 1896ko urrian The Century aldizkarian argitaratutako A Little Fool ipuinak zalaparta sortu zuen izenburuko pertsonaiak egindako iruzkinengatik.
Hego Amerikako gaztelaniazko eta portugesezko poemen hautaketa bat bildu eta ingelesera itzuli zuen eta 1918an Pan American Poems izenburuarekin kaleratu zuen. XX. mendearen hasieran portugesezko poemen ingelesezko itzulpenen bilduma bakarra izan zen Ameriketako Estatu Batuetan. Antônio Gonçalves Diasen (1823-1864), Bruno Seabraren (1837-1876) eta Francisco Manuel de Nascimentoren (1734-1819) poemak bildu zituen, azken hau brasildarra ez bazen ere, portugaldarra baizik.
Agnes Blake Poor 1922ko otsailaren 28an hil zen Brooklinen.

## Lanak

* Andover memorials (1883)
* Brothers and strangers (1893)
* Boston neighbors in town and out (1898)
* Under guiding stars (1905)
* My four great grandmothers (1918)
* Pan American Poems (1918)

## Erreferentziak

* ↑ (Ingelesez) Perry, Edward; Bonham, Milledge L.; Hoskins, Halford L.; Jones, C. K. (1922). «Notes and Comment» The Hispanic American Historical Review 5 (2): 266-273. ISSN 0018-2168..
* 1 2 (Portugesez) Morinaka, Eliza Mitiyo. «Agnes Blake Poor e os poemas Pan-American» Ilha do Desterro: a Journal of English Language, Literatures in English and Cultural Studies 72 (2): 127-152. 2019-05-31 ISSN 2175-8026. (Noiz kontsultatua: 2024-10-19).
* ↑ (Ingelesez) Who was who in America : a companion biographical reference work to Who's who in America. Chicago: Marquis-Who's Who.
* ↑ (Ingelesez) «Collection: Papers of the Poor family» HOLLIS for Archival Discovery (Noiz kontsultatua: 2024-10-19).
* 1 2 (Ingelesez) «Funeral Tomorrow for Miss Agnes Blake Poor» Boston Globe: 7. 1922-03-01 (Noiz kontsultatua: 2024-10-19).
* ↑ (Ingelesez) «Gilder to South Bostonians; The Editor Refuses to Apologize for Miss Poor's Words» The New York Times 1896-12-04 ISSN 0362-4331. (Noiz kontsultatua: 2024-10-19).
* ↑ (Ingelesez) «Miss Poor Talks: She Says 'Twas "The Little Fool" That Abused South Boston» Boston Post: 6. 1896-11-15 (Noiz kontsultatua: 2024-10-19).

## Kanpo estekak

* Datuak: Q60332351
# Lindsay eta Sidney Greenbush

Rachel Lindsay eta Sidney Greenbush (Los Angeles, Kalifornia, AEB, 1970ko maiatzaren 25a) estatubatuar aktoreak dira. Biki berdin-berdinak dira. 1970eko hamarkadan ezagunak egin ziren, Little house on the prairie (Landako etxe txikia) telesail ezagunean Carrie Ingalls pertsonaia partekatuta interpretatzeagatik, 1974ko irailaren 11n estreinatu zenetik 1982ko maiatzaren 10ean amaitu zen arte.

## Bizitza

Ahizpa bikiak Kaliforniako Los Angeles hirian jaio ziren1070ean artista familia batean. Txikitatik hasi ziren castinegetara joaten.

## Aktore ibilbidea

Neskak aukeratuak izan ziren, lau urte besterik ez zituztela, Ingals familia ospetsuaren alabetako gazteenaren pertsonaia betetzeko. Zortzi urtez (1974-1982), Lindsay eta Sidney astero agertu ziren - Lindsay Sidney Greenbushen kreditupean, AEBn eta ekoizpen hau emititu zen dozenaka herrialdeetako pantaila txikian, beti arrakasta handiz.
Telesaila amaitu ostean, bere ibilbide artistikoa moztuta gelditu zen. Sidneyk Hambone and Hillie izeneko film batean aritu zen. Bestalde, Lindsayk agerraldi bat egin zuen Matt Houston telesaileko atal batean.

### Ondoren

Biek nerabe zirela utzi zuten interpretazioa. Lindsayk kirolean hasi zen, boxeoan hain zuzen ere; Sidneyk, berriz, zaldiak hazten eta bitxiak diseinatzen hasi zen.

## Erreferentziak

* ↑ (Gaztelaniaz) «Rachel Lindsay Greenbush | Reparto» IMDb (Noiz kontsultatua: 2024-12-20).
* ↑ (Gaztelaniaz) «Sidney Greenbush | Reparto» IMDb (Noiz kontsultatua: 2024-12-20).
* 1 2 3 (Gaztelaniaz) Perú, El Comercio. (2021-08-02). «“La familia Ingalls”: qué pasó con Lindsay y Sidney Greenbush, las gemelas que hacían de Carrie Ingalls» El Comercio Perú (Noiz kontsultatua: 2024-12-20).
* 1 2 3 (Gaztelaniaz) Polinelli, Fabiana. (2021-12-09). «Así lucen hoy las gemelas Lindsay y Sidney Greenbush, que interpretaron el rol de Carrie en La familia Ingalls: tienen 51 años y ninguna de las dos se dedica a la actuación» Revista Para Ti (Noiz kontsultatua: 2024-12-20).
* ↑ (Gaztelaniaz) «Cómo están hoy Lindsay y Sidney Greenbush, las gemelas que hacían de Carrie en La familia Ingalls» La 100 2021-08-01 (Noiz kontsultatua: 2024-12-20).
* ↑ «Lindsay eta Sidney Greenbush» Bing (Noiz kontsultatua: 2024-12-20).
* ↑ (Gaztelaniaz) Maccha, Milagros. (2023-03-14). «¿Qué fue de Lindsay y Sidney Greenbush, las gemelas que dieron vida a Carrie Ingalls?» larepublica.pe (Noiz kontsultatua: 2024-12-20).
* ↑ (Gaztelaniaz) Trome.com; Trome.com, Redacción. (2021-07-31). «Lindsay y Sidney Greenbush: qué pasó con las gemelas que hacían de Carrie en “La familia Ingalls”» Trome.com (Noiz kontsultatua: 2024-12-20).

## Kanpo estekak

* Lindsay eta Sidney Greenbush Internet Movie Databaseren webgunean (Ingelesez)
* Lindsay eta Sidney Greenbush Internet Movie Databaseren webgunean (Ingelesez)
* Orri ez-ofiziala
* artxibatu zen .
* Lindsay Greenbushekin elkarrizketa, ingelesez
* Datuak: Q1826328
# La guitarra flamenca de Yerai Cortés

La guitarra flamenca de Yerai Cortés 2024ko Antón Álvarez espainiar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Anton Alvarez, C. Tangana izenez ezaguna, ospea lortzen ari zen. «El Madrileño» diskoa kaleratu berri zuen, eta Madrilgo ekoizle batek etxean egin behar zuen festara gonbidatu zuen. Jendez beteta zegoen festa. Gau hartan noizbait, Montse Cortés abesten hasi zen; madrildarraren abeslari gogokoenetako bat da. Montseren ondoan zegoen Yerai Cortés, eta emakumeari lagundu zion gitarraz. Tangana harrituta gelditu zen gaztearen gaitasuna eta berezitasuna ikustean. Gau hartan, Yerairi bere proiektuaren inguruan galdetu zion Antonek, eta gitarra joleak disko bati buruz hitz egin zion. Gitarra disko bat zen, bere bizitza eta familiaren historia kontatzen zituena. Cortések pena aipatzen zuen, bere bizitzan inpaktu handia izan zuena, munduarekin partekatu nahi zuena. Alvarezek pelikulak zuzentzeko ametsa zuen, eta ideia hori nabarmen errealistagoa bilakatua zen Little Spain ekoiztetxea sortu zuenetik.

## Erreferentziak

* ↑ «Musikaren laguntza apur batekin» Berria 2024-12-18 CC BY-SA 4.0 lizentziapean.
# Nafarroako Liburutegi Digitala

Nafarroako Liburutegi Digitala (BiNaDi), Nafarroako ondare bibliografikoa zabaltzeko eta babesteko liburutegi digitala da. Nafarroako Gobernuko Liburutegi Zerbitzuaren ekimena da, Foru Komunitateko ondare bibliografikoa zaintzeko eta Internet bidez zabaltzeko eta 2007tik erabiltzaileentzat ireki zen. BiNaDIk digitalizatutako obren zuzeneko deskarga eskaintzen du, nagusiki inprimatuak eta baita eskuz idatziak ere, bai Nafarroako gaiei dagozkienak, bai erkidego honetan idatzitakoak edo ekoitzitakoak.
Bere objektu digitalen babesa bermatzen du Nafarroako Gobernuaren egitura korporatiboaren baitan, eta bere gordailua beste liburutegi digital batzuek biltzea ahalbidetzen du, hala nola Hispanak edo Europeanak. Aldi berean, eduki digitaletarako sarbide unibertsala errazten du, jatorrizko lanak kontsultatzeko beharra murrizten du eta horrela, Nafarroako ondare bibliografikoa kontserbatzen laguntzen du.
Liburutegi digitala osatzen duten tituluak Nafarroako Liburutegian kontserbatutako jatorrizkoetatik eta Erkidegoko hainbat erakunde eta liburutegitako ale ondare-intereseko bibliografia-funtsetatik datoz. Erakunde horiek BiNaDIren bidez zabaltzea erabaki dute, zenbait akordio eta hitzarmenen bidez, Ondare Bibliografikoaren Katalogo Kolektiboa (CCPB) egiteko testuinguruan.
BiNaDIren bidez eskura daitezkeen obrak jabari publikoan daude, edo, bestela, bide horren bidez zabaltzeko baimena ematen duten titularrenak dira.

## Erreferentziak

* ↑ (Gaztelaniaz) «¿Qué es BiNaDi?» BiNaDi - Biblioteca Navarra Digital (Noiz kontsultatua: 2024-12-19).

## Ikus, gainera

* Liburuklik (Euskariana liburutegi digitalaren aurrekaria)
* Euskariana EAEko liburutegi digitala.
* E-liburutegia
* Bilketa (web ataria)
* Buruxkak UEUren liburutegi digitala
* Inguma datu-basea
* Gallica (Frantziako liburutegi digital nazionala)
* Hispana (Espainiako liburutegi nazionala)
* Europeana (Europar Batasuneko liburutegi digitala)

## Kanpo estekak

* Datuak: Q131471945
# Bilketa (web ataria)

Bilketa euskal ondare bibliografikoaren zaintza bermatzen duen erakundeen arteko gordetegia da. Euskal funtsen Bilketa web ataria 2015ean sortu zen. Liburutegietako euskal ondarea eskuragarri uztea izan zuten xede nagusia, milaka eta milaka dokumentu elkarri josiz, atari birtual batez.
Atariaren xedea da Frantzian erroldatuak diren euskal funts dokumentalak publikoari eskuragarri egitea, bereziki liburuak, aldizkariak, esku izkribuak, artxiboak, argazkiak, ikonografiak, soinu dokumentuak eta ikus entzunezkoak, betiere Euskal Herriarekin edo euskararekin zer ikusirik dutelarik.
Bilketa proiektuaren arduraduna (misio-karguduna) da Baionako Mediatekan liburuzaina den Marie-Andrée Ouret da. Frantziako Liburutegi Nazionala inplikatuta dago proiektuan eta Euskaltzaindia proiektuaren barne dago. Euskal funtsen web atari bat sortu da sarean. Baionako Hiriak garatu webgune horrek Euskal Herriari buruz edota euskaraz diren dokumentu andana biltzen ditu. 2022an 2.000 liburu eta eskuizkribu zeuden; 3.500 argazki, postal, txartel eta plano, kartel, grabatu; 60 egunkari eta aldizkariren 17.000 artikulu; baita 2.500 partizio, film, soinu-dokumentu…
Euskal kultur erakundeak modu ezberdinez bat egin du egitasmoarekin, hala nola bitartekari lana eginez publiko zabalari buruz edo euskal kulturari buruzko formakuntza saioak antolatuz profesionalentzat. Atariaren edukian ere zuzenki parte hartu du.

## Erreferentziak

* ↑ «Marie-Andrée Ouret» EKE (Noiz kontsultatua: 2023-07-03).
* ↑ «Legezko oharrak» Bilketa. Euskal funtsen ataria (Baionako Mediateka) (Noiz kontsultatua: 2024-12-20).
* 1 2 Barruet, Fred. (2015-05-14). «Bilketa, atari berri bat euskal funtsentzat» EKE (Noiz kontsultatua: 2023-07-03).
* ↑ www.bilketa.eus (Noiz kontsultatua: 2023-07-03).
* ↑ (Frantsesez) Mediabask. (2022-07-06). «Bilketa : immersion numérique dans les archives du Pays Basque» www.mediabask.eus (Noiz kontsultatua: 2023-07-03).

## Ikus, gainera

* Liburuklik (Euskariana liburutegi digitalaren aurrekaria)
* elLiburutegia
* Euskariana EAEko liburutegi digitala.
* Buruxkak.eus UEUren liburutegi digitala
* Inguma datu-basea
* Gallica (Frantziako liburutegi digital nazionala)
* Hispana (Espainiako liburutegi nazionala)
* Europeana (Europar Batasuneko liburutegi digitala)
* Europeana

## Kanpo estekak

* Bilketa euskal funtsen web ataria
* "Liburuklik Euskarianan integratuko da eta ateak itxiko ditu". Liburuklik. Ondare bibliografiko digitalizatua. euskadi.eus
* Aire, Xan (2015-05-12) "Marie Andrée Ouret; Ondarea, beti mugimenduan den ekaia da". EKE. Euskal kukltur Erakundea.
* Europeana Europako Batzordea eta e Europeana fundazioa.
* UEUren Buruxkak liburutegi digitala. UEU
* (Gaztelaniaz) (2011/09/30) El nuevo portal Liburuklik permite acceder online a documentos y libros vascos anteriores a 1940: pruébalo euskalkultura.eus. Diáspora y cultura vasca.
* Datuak: Q105079577
# Euskariana

Euskariana, Euskadiko Liburutegi Digitalak kudeatua, Euskadiko Autonomia Erkidegoari buruzko edukiak eskuratzeko atari digitala da, nahiz eta, kasu batzuetan, Euskal Herriko materialak bil ditzakeen. Eusko Jaurlaritzaren, Arabako, Bizkaiko eta Gipuzkoako Foru Aldundien, Euskal Autonomia Erkidegoko Udalen, unibertsitateen eta, zenbait instituzioen kasutan, hala nola Euskaltzaindia, euskal kultura ondarearen baliabide digitalizatuak kudeatzen dituzten erakunde pribatuen arteko lankidetza estuan eraikitako proiektua da. Jatorrizko euskarria edozein izan daiteke, adibidez: liburuak, aldizkariak, kartelak, argazkiak, diskoak edo bestelako materiala.
EAEko egileei buruzko datuak ematen ditu eta haien lanak jasotzen dituzte. EAEn argitaratu den guztia eta munduko beste edozein tokitan EAEko gaiei buruz sortu den guztia jasotzea da eginkizunetako bat. Era berean, euskaraz sortutako edo euskarara itzulitako edukietan arreta berezia jartzen du.

## Sustapena

Kultura eta hizkuntz politika sailak diru-laguntzak ematen ditu kultura-ondarea katalogatzeko, digitalizatzeko eta kontserbatzeko Euskariana atariaren bidez zabaltzeko.

## Normalizazioa, erabiltzen dituen estandarrak

Euskarianak horrelako proiektuetan aplikagarriak diren estandar motak erabiltzen ditu (MARC, DC, METS, PREMIS, ALTO, etab.). Hori dela eta, baliabide digitalen deskribapena modu normalizatuan egin daiteke, nazioartean onartutako metadatuen bidez. Normalizazio maila altu horri esker, Europako Liburutegi Digitala (Europeana atariaren bidez ikus daitekeena) bezalako nazioarteko liburutegi digitaletan parte hartu dezake. Horrez gain, Hispana, Gallica, Nafarroako Liburutegi Digitala edo Bilketa, Euskal funtsen ataria bezalako proiektuekin hartu-emana izan dezake.

## Erreferentziak

* ↑ «Abian da Euskariana, Euskadiko Liburutegi Digitala» www.euskadi.eus 2021-11-24 (Noiz kontsultatua: 2024-12-19).
* ↑ «Euskarianari buruz» Euskariana.
* ↑ «AGINDUA, 2023ko maiatzaren 30ekoa, Kultura eta Hizkuntza Politikako sailburuarena, zeinaren bidez euskal kultura-ondarea katalogatu, digitalizatu eta kontserbatzeko gauzazko laguntzak arautzen diren, Euskariana euskal kulturaren atari digitalaren bidez hedatzeko. Horrez gain, 2023an proiektuak aurkezteko deialdia ere egiten da.» Euskal Herriko Agintaritzaren Aldizkaria (Kultura eta Hizkuntza Politika Saiala. Eusko Jaurlaritza) 105 2023ko ekainaren 5a (Noiz kontsultatua: 2024-12-19).
* ↑ «Euskal kultura-ondarea katalogatu, digitalizatu eta kontserbatzeko gauzazko laguntzak 2024-2025. Diru-laguntzak eta bekak» www.euskadi.eus (Kultura eta Hizkuntza Politika. Eusko Jaurlaritza) 2024-05-10 (Noiz kontsultatua: 2024-12-19).

## Ikus, gainera

* Liburuklik (Euskariana liburutegi digitalaren aurrekaria)
* Nafarroako Liburutegi Digitala
* E-liburutegia
* Bilketa (web ataria)
* Buruxkak UEUren liburutegi digitala
* Inguma datu-basea
* Gallica (Frantziako liburutegi digital nazionala)
* Hispana (Espainiako liburutegi nazionala)
* Europeana (Europar Batasuneko liburutegi digitala)

## Kanpo estekak

* Datuak: Q131471910
# Porcupine bankua

    Artikulu hau banku ozeanikoari buruzkoa da; beste esanahietarako, ikus «Porcupine».
Porcupine bankua (ingelesez: Porcupine Bank) Ipar Atlantikoko banku ozeaniko zabala da, Irlandako itsasertzetik mendebaldean 200 kilometrotara dagoena.
Itsagoran 200 metroko sakonera baino ez du, Porcupine badia eta Rockall Arroko ur sakonaren artean kokaturik.
Izena 1862an Royal Societyren HMS Porcupine itsasontziak aurkitu zuenean jarrio zioten.
Bankuaren iparraldeko eta mendebaldeko maldetan ur hotzetako koral-uharriak daude.

## Erreferentziak

* ↑ Velasco, Francisco; Landa, Jorge; Barrado, Joaquín; Blanco, Marian. (2008). «Distribution, abundance, and growth of anglerfish (Lophius piscatorius) on the Porcupine Bank (west of Ireland)» ICES Journal of Marine Science 65 (7): 1316–1325. doi:10.1093/icesjms/fsn130..
* ↑ Shannon, P; Haughton, P; Corcoran, D. (2001). «The Petroleum Exploration of Ireland's Offshore Basins» Geological Society: P355..
* ↑ (Ingelesez) Evans, Frank. Porcupine Marine Natural History Society.
* ↑ (Ingelesez) Hoskyn, R.. (1863). «Atlantic Telegraph and the Western Coast of Scotland» The Merchants' Magazine and Commercial Review 48.
* ↑ (Ingelesez) RTÉ News. (2009-05-26). Deepwater coral reefs found off west coast. .

## Kanpo estekak

* Datuak: Q7230020
# Vadoluengoko Ituna

Vadoluengoko Ituna Gartzea IV.a Remiritzek eta Ramiro II.a Aragoikoak sinatutako hitzarmena izan zen. Vadoluengon izenpetu zen, egungo Zangozatik gertu, 1135eko urtarrilean, Orti Gartzeitz Caxalen lanari esker. Itunean Gartzea Remiritzek onartu zuen Ramiro II.aren basailu izatea, Iruñeko errege izatearen truke. Horrezaz gainera, "Gartzearen aita" titulua eman zitzaion Ramirori. Ramiro fraidea zenez gero, hura hil ondoan Aragoiko Erresuma bere eskuetara igaroko zela espero zuen Gartzea Remiritzek. Itunak ez zuen luze iraun, Ramiro II.ak Ines Poitoukoarekin ezkondu eta Petronila Aragoikoa jaio zelako.

## Erreferentziak

* ↑ Gartzea Va Ramirez. Lur Hiztegi Entziklopedikoa, CC-BY 3.0, euskara.euskadi.eus (Noiz kontsultatua: 2020-1-28).
* ↑ Arozamena Ayala, Ainhoa. Gartzia V.a Ramirez "Berrezarlea". Auñamendi Entziklopedia [on line], 2020, aunamendi.eusko-ikaskuntza.eus (Noiz kontsultatua: 2020-1-27).

## Bibliografia

* Elizari Huarte, Juan Francisco. (1993). Historia Ilustrada de Navarra. Iruñea: Diario de Navarra ISBN 84-604-7413-5..
* Sesma Muñoz, J. Ángel. (1980). Aragón en su historia. Zaragoza: Caja de Ahorros de la Inmaculada. ISBN 84-500-3905-3..

## Kanpo estekak

* Datuak: Q9054187
# Lara Croft: Tomb Raider

    Artikulu hau 2001eko filmari buruzkoa da; beste esanahietarako, ikus «Tomb Raider».
Lara Croft: Tomb Raider 2001eko Simon West ingeles zinema zuzendariaren filma da, Tomb Raider bideo-joko sailean oinarrituta.
Filmak kritika nahiko txarrak jaso zituen, baina negozio hutsaren ikuspegitik ez omen zen batere gaizki joan. 94 milioi dolar kostatu zen, eta ia 300 milioi bildu zituen mundu osoan. Horri esker, 2003an Lara Croft: Tomb Raider – The Cradle of Life jarraipen filma egin zuten.

## Sinopsia

Oharra: Atal honek istorio osoa edo amaiera argitzen du.
Lara Croft esploratzaile eta arkeologo ingelesa ohituta dago milaka abenturatan arriskuak hartzen baina aitaren sekretu bat topatu eta bere abenturarik arriskutsuena biziko da: Argiaren Triangelua izeneko erlikia topatzea.

## Aktoreak

* Angelina Jolie: Lara Croft
** Rachel Appleton: Lara gaztea
* Jon Voight: Lord Richard Croft
* Daniel Craig: Alex West
* Iain Glen: Manfred Powell
* Noah Taylor: Bryce Turing
* Richard Johnson: gentlemana
* Chris Barrie: Hillary
* Julian Rhind-Tutt: Mr. Pimms
* Leslie Phillips: Wilson
* Robert Philips: Julius

## Erreferentziak

* ↑ Agote, Gontzal. (2018-03-10). «Pantaila handiko bideo-jokoak» Berria CC BY-SA 4.0 lizentziapean.
* ↑ Friedman, Michael Jan. (2001). Tomb Raider Tech Manual. Pocket Books ISBN 0743423542..

## Kanpo estekak

* Datuak: Q464014